નિલયે ગુલાબ આરાધનાના હાથમાં આપીને કહ્યું “વિલ યુ મેરી મી?” અવાચક થઈ ગયેલી આરાધના કાંઈ બોલે તે પહેલા જ નિલય બોલવા લાગ્યો “મને તો હમણાં મારી સારવાર દરમ્યાન જ ખબર પડી કે તું પણ મને ચાહે છે. હું તો અત્યાર સુધી મારો પ્રેમ કબૂલ કરતાં અચકાતો હતો.” નિલયના આવા વર્તનથી ચિડાયેલી આરાધનાએ સહેજ ગુસ્સો કરતા કહ્યું “નિલય ગાંડા શું કાઢે છે? કોણે કહ્યું કે હું તને પ્રેમ કરું છું ? અરે, થોડી હમદર્દી શું બતાવી કે તું એને પ્રેમ સમજી બેઠો ? આપણી દોસ્તીને દોસ્તી જ રહેવાદે, પ્રેમબ્રેમના ચક્કરમાં ન પાડીશ.”